PATVIRTINTA

Butrimonių pagrindinės mokyklos direktoriaus 2020 m. sausio 8 d. įsakymu Nr. V1-4

**BUTRIMONIŲ PAGRINDINĖS MOKYKLOS 2020 METŲ**

**VEIKLOS PLANAS**

1. **BENDROSIOS NUOSTATOS**

1. Butrimonių pagrindinės mokyklos veiklos planas parengtas vadovaujantis Valstybės švietimo 2013-2022 metų strategijos nuostatomis, Lietuvos pažangos strategija ,,Lietuva 2030“, Švietimo įstatymu, mokyklos veiklos kokybės įsivertinimo išvadomis bei rekomendacijomis, situacijos analize.

**II. MOKYKOS PRISTATYMAS**

1. **Mokyklos misija.**

Mokykla, kompetentingų mokytojų pagalba teikianti įvairių gebėjimų ir poreikių mokiniams kokybišką ikimokyklinį, priešmokyklinį, pradinį, pagrindinį, neformalųjį švietimą, ugdanti pilietiškus, humaniškas vertybes puoselėjančius visuomenės narius, planuojančius asmeninį ir profesinį gyvenimą.

1. **Mokyklos vizija.**

Šalčininkų rajono Butrimonių pagrindinė mokykla – atvira naujovėms Pietryčių Lietuvos regioninė ugdymo institucija,patraukli, atvira vietos bendruomenei, išsiskirianti švietėjiška, kultūrine, sportine veikla pagrindinė mokykla, kurioje kiekvienas bendruomenės narys gali įgyti ir tobulinti savo kompetencijas, reikalingas šiuolaikiniam gyvenimui.

1. **Bendrieji duomenys.**

Mokykla įsteigta 1997 m. Nuo 1999 m. Butrimonių pagrindinė mokykla. Butrimonių pagrindinė mokykla tenkina Rytų Lietuvos regiono ir Šalčininkų rajono Butrimonių ir aplinkinių seniūnijų gyventojų poreikius ir vykdo ikimokyklinio, priešmokyklinio, pradinio ir pagrindinio ugdymo programas.

**3.1 Klasių komplektų ir mokinių skaičius**

|  |  |  |  |
| --- | --- | --- | --- |
|  | 2019 m. (nuo 2019 m. rugsėjo 1 d. ) | | |
| Klasė, grupė | Komplektų skaičius | | Mokinių skaičius |
| Ikimokyklinio ugdymo grupė | }1 | | **11** |
| Priešmokyklinio ugdymo grupė | **1** |
| 2-oji | }1 | | 3 |
| 3-oji | 2 |
| 4-oji | 1 |
| **2-4 klasių** | **1** | | **6** |
| 6-oji |  | | 5 |
| 7-oji | }1 | | 3 |
| 8-oji | 3 |
| **6-8 klasių** | **2** |  | 11 |
|  |  | |  |
| **IŠ VISO** |  | | **29** |

Užtikrinant švietimo prieinamumą, tęstinumą ir socialinį teisingumą, kurti galimybes veiksmingai ugdyti įvairių gebėjimų ir poreikių vaikus mokykloje integruotai, ugdomi specialiųjų poreikių mokiniai.

Užtikrinant paramą nepalankiomis ekonominėmis sąlygomis gyvenančių šeimų vaikams organizuojamas mokinių nemokamas maitinimas. Nemokamas maitinimas skiriamas Šalčininkų r. savivaldybės sprendimu.

Plėtojant įtraukaus švietimo aplinkos įvairovę mokykla aprūpinta geltonuoju autobusu ir pagal tai mokykloje organizuojamas mokinių pavėžėjimas.

**3.2** **Pedagoginių darbuotojų skaičius ir kvalifikacinės kategorijos**

Mokykloje dirba 10 mokytojų (einančių pagrindines ir nepagrindines pareigas), iš jų 1 turi mokytojo metodininko kvalifikaciją, 4 - vyresniojo mokytojo kvalifikaciją, 3 - mokytojo kvalifikaciją, 1 priešmokyklinio ugdymo pedagogė, 1 - ikimokyklinio ugdymo auklėtoja.

Skatinat mokytojus ir pagalbos specialistus tobulinti savo kompetenciją, siekti karjeros, didinti atsakomybę už ugdymo rezultatus ir siekiant suformuoti mokyklos profesionalią pedagogų bendruomenę 2020 m. savo kvalifikaciją ir kompetencijas tobulino 436 akad. val. per metus: seminarai - 303 val., internetinės paskaitos -12 val., mokymai- 43 val., konferencija – 24 akad. val., forumas- 6 val. emocijų elgesio problemų programa- 48 val.

**3. 3. Administracija ir savivalda**

Mokyklai vadovauja direktorė Vilija Žutautienė (III vadybinė kategorija), už ugdomąjį darbą atsakingas direktorės pavaduotojas ugdymui Jan Jurgelevič.

Mokykloje yra savivaldos institucija:

Mokyklos taryba – pirmininkė biologijos mokytoja metodininkė Liucija Zagorenko.

Taip pat veikia metodinė grupė – pirmininkė biologijos mokytoja metodininkė Liucija Zagorenko ir mokinių taryba -pirmininkė nuo 2018 m. rugsėjo 1 d. priešmokyklinio ugdymo grupės pedagogė Violeta Dovda.

1. **2019 m. veiklos plano vykdymas ir svarbiausi pasiekimai.**

Įgyvendinant 2019 m. veiklos planą prioritetinės sritys- atsiskleisti individualiems vaikų gebėjimams ir savirealizacijai (įskaitant specialiuosius poreikius), ugdytis pilietiškai, sąmoningai, suvokiančiai savo tautinį tapatumą, gebančiai integruotis ir kurti permainų pasaulyje asmenybei

Planas orientuotas į mokymosi patrauklumą ir efektyvumą diferencijuojant ir integruojant ugdymo turinį, teikiant kokybišką ir prieinamą švietimą valstybine kalba.

|  |  |
| --- | --- |
|  | |
| 1. **TIKSLAS** **Ugdymo proceso gerinimas, siekiant visuminės mokinio pažangos , sudarant galimybes patenkinti saviraiškos poreikius, plėtojant mokyklos bendruomenės bendradarbiavimo kultūrą, saugant bei formuojant mokyklos tradicijas** | |
| **UŽDAVINYS. Organizuoti ugdymo(si) veiklas , orientuotas į kiekvieno ugdytinio mokymo(si) pažangą** | |
| **Įgyvendinimo priemonės** | **Rezultatas** |
| Mokinių mokymosi stilių tyrimas | Atsižvelgiant į mokyklos prioritetą - atsiskleisti individualiems vaikų gebėjimams ir savirealizacijai (2019 m. sausio 31 d. mokytojų pasitarimo protokolas Nr. 1) atliktas mokinių mokymosi stilių tyrimas (2019 m. vasario mėn.)  Tyrimo tikslas - išsiaiškinti ir išanalizuoti 2-8 klasių mokinių mokymosi stilių ypatumus, nustatyti kiekvienos klasės vyraujančius mokinių mokymosi stilius. Tyrimas atliktas siekiant gerinti ugdymo ir ugdymosi kokybę. Su gautais tyrimo rezultatais, dominuojančiais mokymosi stiliais informuoti mokiniai, pedagogai tam, kad jie parinktų tinkamus mokymo metodus bei atsižvelgtų į individualius mokinių mokymosi ypatumus.  Pradinių klasių mokinių tarpe dominuoja kinestezinis mokymosi stilius: audialinis mokymosi stilius būdingas 35 proc., kinestezinis – 72 proc., o vizualinis – 32 proc. mokinių. Vyresnių – 6-8 klasių mokinių tarpe dominuoja audialinis mokymosi stilius - 45 proc. mokinių, kinestezinis – 41 proc., o vizualinis – 43 proc. mokinių. Žinodami savo mokymosi stilių mokiniai: geriau išnaudojo savo mokymosi galimybes; išmoko naujų mokymosi strategijų, metodų, labiau pasitikėjo savimi, geriau jautėsi pamokoje, patyrė mažiau įtampos, patyrė mokymosi sėkmę, o tai motyvuoja mokinį.  Po atlikto tyrimo buvo bendradarbiaujant su metodine grupe, Vaiko gerovės komisija pakoreguotas ir išdėstytas nauja redakcija individualios mokinių pasiekimų pažangos stebėjimo tvarkos aprašas (Butrimonių pagrindinės mokyklos direktoriaus 2019 m. vasario 5 d įsakymas Nr. V1- 9). Buvo sukurtas individualios pažangos fiksavimo lapas, kur mokiniai turi galimybę patys vertinti savo pažangą. Stebėtose pamokose fiksuotos mokytojų taikytos formuojamojo vertinimo strategijos: dažniausiai stebėjimas ir grįžtamasis ryšys, rečiau klausimų strategija. Taip pat klasių valandėlių metu vyko pokalbiai su tėvai vaiko individualios pažangos klausimais. |
| Pamokos planavimo, organizavimo netradicinėse erdvėse tobulinimas | Per mokslo metus visiems mokiniams sudaromos vienodos sąlygos išvykti į edukacines, kultūrines pažintines, projektines veiklas, pamokas netradicinėse erdvėse. Tokiu būdu mokiniams tenka mažesnis krūvis ruošiant namų darbus, nes būna mažiau mokomųjų dalykų. Skirtingo amžiaus, gebėjimų, patirties mokiniai bendroje grupėje susipažįsta, susidraugauja, pradeda vieni kitus vertinti, o tai prisideda prie palankesnio mokyklos mikroklimato kūrimo. Mokytojas turi galimybę išdėstyti tam tikras temas iš karto, nedarydamas pertraukos.  Netradicinėse erdvėse pravesta 8 pamokos:  1.Pamoka ,,Kitaip“ ,,Pas ūkininką“ (išvyka į gamyklą UAB ,,Straikas“ didžiuosiuose Baušiuose“ 2019 m. birželio 20 d. įsakymas Nr. V1-57;  2. Pasaulio pažinimo ir istorijos pamoka Valdovų rūmuose 2019 m. birželio 13 įsakymas Nr. V1-55,  3. Kūno kultūros pamoka prie Versekos upės 2019 m. birželio 6 d. įsakymas Nr. V1-54 ,  4. Ikimokyklinės ir priešmokyklinės ugdymo grupių išvyką į vaikų žaidimų kambarį 2019 m. gegužės 31 d. įsakymas Nr.V1-51/1,  5. Pradinių klasių mokinių projektinė veikla ,, Pažinkime pasaulį 2019 m. gegužės 31 d. įsakymas Nr. V1-51,  6. Pradinių klasių mokinių dalyvavimas kultūros paso renginyje ,,Lobio paieškos „ 2019 m. birželio 16 d. įsakymas Nr. V1-49  7. ,,Seniausieji Lietuvos žaislai „ 2019 m. gegužės 16 d. įsakymas Nr. V1-48;  8. Edukacija ,,Dygusis sodas“ 2019-11-19 įsakymas Nr. V1-86; |
| Mokinių mokymosi stebėsena, tėvų informavimas dienyne apie pažangos pokyčius | Vadovaujantis Butrimonių pagrindinės mokyklos direktoriaus  2016 m. kovo 31 d. įsakymu Nr. V1- 28/1(Butrimonių pagrindinės mokyklos direktoriaus 2019 m. vasario 5 d įsakymas Nr. V1- 9 redakcija.) ,,Dėl Butrimonių pagrindinės mokyklos individualios mokinių pasiekimų pažangos stebėjimo tvarkos aprašo patvirtinimo“  Buvo nuolat stebima ir planuojama kiekvieno mokinio asmeninė pažanga. Mokinių mokymosi pasiekimai fiksuojami mokinio pažangos rodiklių lapuose po I-ojo ir II-ojo pusmečių, pažanga reguliariai aptariama klasių valandėlių metu kartą per mėnesį analizuojamos mokymosi sunkumų ir nesėkmių priežastys ir numatomi mokymosi pažangos siekimo būdai. Mokiniams, turintiems žemus mokymosi pasiekimus arba kai pasiekimų lygis žemesnis nei numatyta Pagrindinio ugdymo bendrosiose programose ir mokiniai nedaro pažangos, kai mokiniai dėl ligos ar kitų priežasčių praleido dalį pamokų, taip pat siekiant sudaryti sąlygas mokykloje atlikti namų darbų užduotis, buvo numatytos ir vykdomos ilgalaikės ir trumpalaikės konsultacijos mokiniams iš lietuvių kalbos, matematikos ir užsienio kalbų) pagal Butrimonių pagrindinės mokyklos 2019-2020 m.m. ugdymo plano II skirsnio 11.18 ir 11.20 punktus 2019-08-29 įsakymas Nr. V1-60.  Tėvų informavimas apie individualią mokinių pažangą vyko Tėvų dienų metu (mokytojai), per tėvų susirinkimus (klasių vadovai), elektroninio dienyno sistemoje, kitu mokytojų, klasių vadovų ir tėvų susitartu būdu.  Suorganizuoti klasių vadovų ir visų mokytojų dalykininkų pasitarimai dėl mokinių ugdymo (- si) pažangos ir elgesio (2019-01-31 MG susirinkimo protokolas Nr. 1, 2019-04-02 protokolas Nr. 2 ,2019-10-17 protokolas Nr. 3). |
| Atviros pamokos, pamokos „Kolega kolegai“ . Užduočių parinkimas, diferencijavimas ir asmeninė mokinio pažanga, vertinimas ir įsivertinimas. | Mokantis vieniems iš kitų ir ir įgyvendinant priemonę ,,Kolega kolegai“ .lankytasi ir stebėta 15 pamokų, edukacijų, projektinių veiklų:  1.Integruota biologijos ir rusų kalbos pamoka ,,Saugokime gamtą- учимся защищать природу 2019-05 06 įsakymas Nr. V1-44;  2.Pradinių klasių integruota pasaulio pažinimo , lietuvių kalbos , matematikos ir informacinių technologijų pamoka ,,Žemė –žydroji planeta“ 2019-03-25 įsakymas Nr. V1-29  3. Pasaulio pažinimo , lietuvių kalbos ir matematikos pamoka ,,Laukiniai ir naminiai paukščiai“ 2019-03-20 įsakymas Nr. V1-28;  4. Pamoka ,,Aš skaitau garsiai „ 2019-03-10 įsakymas Nr. V1- 24;  5. „Pamoka kitaip ,,Pas ūkininką UAB ,,Straikas“ Didžiuosiuose Baušiuose“ 2019 - 06 -20 įsakymas Nr. V1-57;  6. Matematikos viktorina ,,Aš žinau“2019-04-19 įsakymas Nr. V1-39;  7. Netradicinė pamoka ,,Linksmieji Velykų margučiai“ 2019-04-18 įsakymas Nr. V1-38;  8. Integruota gamtos ir informacinių technologijų pamoka ,,Sveika mityba“ 2019-02-13 Nr. V1-16;  9. Edukacinė veikla ,,Mano pasaka gyva“ 2019-10-08 įsakymas Nr. V1-80; 10.gamtos mokslų projektas ,,Mūsų augintiniai“ 2019-10-14 įsakymas Nr. V1-82;  11. Edukacija ,,Dygusis sodas“ 2019-11-19 įsakymas Nr. V1-86;  12. Projektinė veikla ,,Mylėkime žemę“ 2019-03-15 įsakymas Nr. V1-26;  13. Projektinė veikla ,,Skaitykime vieni kitiems“ 2019-03-13 Nr. V1-25;  14. Projektas ,,Grybų karalystėje“ 2019-09-16 įsakymas Nr. V1-12/3;  15 . projektas ,,Vaikystė gamtos apsuptyje „ 2019-09-20 įsakymas Nr. V1-72/4.  Kurių metu buvo kreipiamas dėmesys į individualios pažangos stebėjimo būdus ir formas, taip pat stebėta vertinimas ir įsivertinimas. Metodinėje grupėje ir individuliai vyko visų stebėtų pamokų aptarimas, kurių metu įvardintos stipriosios pusės ir tobulintini pamokos organizavimo aspektai. |
| Dalyvavimas mokymuose pamokos uždavinių formulavimo, sėkmės matavimo, testų duomenų panaudojimo mokinio pasiekimams gerinti klausimais. | 100 proc. mokytojų dalyvavo kvalifikacijos tobulinimo seminaruose, nuotoliniuose mokymuose, konferencijose. Iš viso mokytojai per 2019 metus dalyvavo 56 dienas įvairiuose kvalifikacijos tobulinimo renginiuose (vienas mokytojas vidutiniškai dalyvavo 5 dienas )Viso: 444 akad. val. per metus: seminarai - 311 val., internetinės paskaitos -12 val., mokymai- 43 val., konferencija – 24 akad. val., forumas- 6 val. emocijų elgesio problemų programa- 48 val. |
| Mokytojų veiklos įsivertinimas, numatant tobulinimosi kryptis | Mokslo metų pabaigoje kiekvienas mokytojas kasmet atlieka asmeninį savo veiklos įsivertinimą pildydamas veiklos bei kompetencijų įsivertinimo lentelę, kurioje turi galimybę deklaruoti savo pastangas ir lyderystę įvairiose veiklos srityse. Taip pat atsispindi tobulintini aspektai, galimybės. |
| **UŽDAVINYS. Telkti mokyklos bendruomenę bendrai veiklai , nuolatiniam mokymuisi ir tobulėjimui, saugios aplinkos kūrimui.** | |
| Aktyvus mokinių dalyvavimas popamokinės veiklos renginiuose, akcijose, projektuose.  sportinių renginių, varžybų organizavimas, mokyklos atstovavimas ir vardo garsinimas rajono renginiuose | I. 2019 m. mokiniai aktyviai dalyvavo sportiniuose renginiuose mokykloje ir už mokyklos ribų tokiuose kaip :  1.Keturkovės varžybos Sniadeckio gimnazijoje (2019-05-13 įsakymas Nr. V1-47 );  2.Kvadrato varžybos Čiužiakampio pagrindinėje mokykloje (2019-05-06 įsakymas Nr. V1-46;  3.Kroso varžybos Baltojoje Vokėje (2019-04-30 įsakymas Nr. V1-43);  4.Futbolo varžybos Šalčininkėlių pagrindinėje mokykloje (201904-09 įsakymas Nr. V1-34);  5.Šaškių varžybos Čiužiakampio pagrindinėje mokykloje (2019-03-13 įsakymas Nr. V1-22);  6.Sporto šventė Čiužiakampio pagrindinėje mokykloje (2019-03-06 įsakymas Nr.V1-21);  7.Stalo teniso varžybos Eišiškių A. Ratkevičiaus sporto mokykloje (2019-03-01 įsakymas Nr. V1-17);  8.Šaškių turnyras ,,64 langeliai“(2019-02-05 įsakymas Nr. V1-9);  9.Rudens sportadienis Naujuose Verkiuose (201909-10 įsakymas Nr. V1-72/1);  10.Eišiškių miesto kroso estafetės (2019-09-10 įsakymas Nr. V1-72/2);  11. Krepšinio varžybos Čiužiakampio pagrindinėje mokykloje (2019-11-19 įsakymas Nr. V1-87);  Dalyvaujame fizinio ir psichinio sveikatinimo programos vaikams ir jaunuoliams ,,Atostogos kitaip „ veiklose už mokyklos ribų :   1. Plaukimas Baidarėmis Žeimenos upe Palūšėje; (2019-07-20 įsakymas Nr. V1- 57/1; 2. Asmens ugdymo ir komandos formavimo mokymai Trakuose Bajambalės sodyboje; (2019-08-10 įsakymas Nr. V1-58 ir 2019- 08-17 įsakymas Nr. V1-59).   Dalyvavimas įvairiuose konkursuose: projektinėse veiklose   1. Meninio skaitymo konkursas Šalčininkų rajono pradinių klasių mokinių ,,Vaikystės spalvos 2019 „ Eišiškių ST. Rapalionio gimnazijoje. 2019 04-17 įsakymas Nr. V1-37 2. Šalčios Aleliumų šventė 2019 m. 04 11 įsakymas Nr. V1-36 3. Meninės raiškos projektas ,,Guru, guru į Kaziuko turgų“ ,,Aistuvos gimnazijoje Turgeliuose 2019 -02-13 įsakymas Nr. V1-11 |
| Formaliojo ir neformaliojo švietimo dermė. | Neformalus ugdymas – tai kryptingas ugdymo (-si) procesas, turintis mokomuosius tikslus, darbines temas. Ugdymo proceso rezultatas nėra formaliai vertinamas. Neformalaus ugdymo metu žinios įgyjamos per patyrimą. Tad buvo nemažai dėmesio skirta mokinių saviraiškai ir gebėjimams tobulinti, sudarytos sąlygos lankyti būrelius ir dalyvauti įvairiose projektinėse veiklose. Atsižvelgus į mokinių poreikius ir pageidavimus, buvo parengtos ir vykdomos 4 neformaliojo švietimo programos, kurios glaudžiai susijusios su formaliuoju ugdymu ir numatančios įvairias menines, kūrybines, etnokultūrines, informacinių technologijų, sportines, praktines ir pažintines veiklas. Daugumos būrelių veikla tęstinė, todėl mokiniai jau keletą metų iš eilės renkasi tuos pačius būrelius.  ,,Stebiu, atrandu ir mokausi „ , „Pašokime kartu“, ,,Mano bičiulis kompiuteris“, ,,Kompasas“, ,,Judrūs žaidimai“ |
| Mokėjimo mokytis kompetencijų ugdymo(si) galimybių plėtojimas  Atmintinės mokiniams ,,Dešimt žingsnių sėkmingo mokymosi link“ paruošimas. | Atmintinėje pateikta glausta informacija apie mokymosi mokytis metodiką, ugdomojo vertinimo svarbą, jie gauna praktiškus patarimus, kaip būti aktyviu pamokos dalyviu, kaip lengviau įsiminti pamokos medžiagą bei ją pritaikyti praktikoje.  Susitarta dėl ugdymo turinio inovacijų, skatinančių proceso modernizavimo įgyvendinimą, bendrų kalbos ugdymo reikalavimų mokykloje, mokinio pasiekimų ir pažangos vertinimo formų ir laikotarpių; |
| Švietėjiška –atvira savaitė mokinių tėveliams | Siekiant didinti mokinių mokymosi motyvaciją ir skatinti mokymosi pažangos siekimą, buvo stiprinamas komandinis darbas, mokytojų ir pagalbos mokiniui specialistų tarpusavio bendradarbiavimas, stiprinamas mokyklos ir šeimos ryšys. Tėvai kviečiami aktyviau dalyvauti mokyklos gyvenime, renginiuose, šventėse, drauge spręsti iškilusias ugdymo ir mokinių tarpusavio bendravimo problemas, skatinami aktyviai dalyvauti mokyklos tarybos darbe, klasių išvykose, pasitarimuose, kur dirbant komandomis ieškoma būdų spręsti mokinių tarpusavio santykių problemas, kylančias konfliktines ir netinkamo elgesio situacijas. Tėvai su mokyklos veikla galėjo susipažinti ir „Atvirų durų“ dienų metu (MG 2019-04-02 protokolas Nr. 2), tačiau šia galimybe pasinaudojo tik keli ugdytinių tėvai. Tad tėvų pedagoginis švietimas buvo vykdomas per individualią klasės vadovų veiklą. Virtualiai tėvai bendrauja su mokytojais, klasių vadovais elektroninio dienyno <https://www.manodienynas.lt> pagalba. |
| Tikslinės klasių valandėlės 5-10 kl. mokiniams emocinio intelekto temomis. | Per metus pravesta. 10 teminių klasės valandėlių:  1.Tolerancija;  2. Nedaryk kitam to, ko nenorėtum, kad tau darytų“;. (liaudies išmintis);  3. Draugai. Animacinis filmas apie draugystę;  4. Brendimo ypatumai ir šiam amžiaus tarpsniui būdingų emocijų kaitą;  5. „Esame vieni šalia kitų“;  6. Emocijos ir jausmai. Dienotvarkės reikšmė normaliam augimui ir vystymuisi;  7. Asmens higienos įtaka asmeniui ir socialiniams santykiams;  8. Rizikingo elgesio (priekabiavimas, smurtas) pasekmės ir būdai, kaip jų išvengti;  9. Brendimo ypatumai ir šiam amžiaus tarpsniui būdingų emocijų kaitą;  10. Streso samprata;  4 pokalbiai su socialine pedagoge:  1. Bendravimo svarba tarpusavio santykiams;  2. ,,Kaip šauksi, taip ir atsilieps“ ;  3. .Pokalbis ,,Sėkmingo bendravimo taisyklės“ ;  4. Pokalbis ,,Kai geras draugas šalia“. |
| Užtikrinti ugdymo turinio kaitą, atnaujinant Ikimokyklinio ugdymo programą, orientuojantis į patirtinį vaikų ugdymą. | Švietimo ir mokslo ministerijos kanclerio 2011 m. spalio 18 d. potvarkiu Nr. P-145 pritartoje , 2011 m. spalio 25 d. įsakymu Nr. V1-33 mokyklos direktoriaus patvirtintoje ir 2018 m. atnaujintoje ikimokyklinio ugdymo programoje ,,Mažais žingsneliais link didelio kelio atrandu pasaulį“ ugdymo turinys išdėstytas nurodant kūrybinės raiškos savaites, aktualiausias ugdytinas kompetencijas, ugdymo metodus, vaiko ugdymo pasiekimų ir pažangos vertinimo veiksnius, būdus ir formas. Ugdymo ir ugdymo(si) metodus, būdus ir formas pedagogai pasirenka patys ir tokius, kurie leidžia įgyvendinti į vaiko ir jo kompetencijų plėtotę orientuotą ugdymą(si). Vaiko ugdymas grindžiamas nuostata, kad vaikas turi būti ugdomas aktyvia, savarankiška, savimi pasitikinčia, kūrybinga asmenybe.  Žinant, kad atskiros etnografinės Lietuvos sritys skiriasi viena nuo kitos gyventojų šnekamosios kalbos ypatybėmis, vyraujančiomis šventėmis, aprangos ypatumais ir kitokiais materialinės ir dvasinės kultūros savitumais, savo programoje nemažą dėmesį skiriame savo regionui.  Šiuolaikiniai vaikai „auga“ su kompiuteriais, internetu, interaktyviomis lentomis, mobiliaisiais telefonais, fotoaparatais, skaitmeninėmis knygomis bei žaislais. Vaiką domina ne tik tradiciniai, įprasti, bet ir nauji žaislai bei žaidimai. Ugdydami vaikus, atsižvelgiame į „interneto amžiaus“ vaikų ypatumus tam, kad geriau pritaikytume ugdymo turinį vaikų poreikiams ir mokymosi stiliui. ikimokyklinio ugdymo programose pagrindinė vaikų ugdymosi strategija ugdymasis žaidžiant, tačiau į programą įtraukta ir kitos vaikų ugdymo(si) strategijos, tokios kaip patirtinis, probleminis, projektinis ugdymasis ir kt. 2019 m. vykdyti projektai:  1. ,,Paukščių sugrįžtuvės“ 2019-03-15 Nr. V1-27;  2. ,,Saugaus eismo savaitė ,, 2019 -04-01 įsakymas Nr. V1-29/2 ;  3. ,,Judam kartu“ 2019-03-29 įsakymas Nr. V1-29/1;  4. ,,Mano spalvota Lietuva“ 2019-02-08 įsakymas Nr. V1-10; |
| **UŽDAVINYS.**  **Pilietiškumo ir patriotiškumo ugdymas.** | |
| Pilietinių akcijų organizavimas: sausio 13-osios, kovo 11- osios, vasario 16- oios, Konstitucijos ir kitų atmintinų Lietuvos istorijai dienų proga. | Laisvės gynėjų dienos minėjimas 2019 -01-7 įsakymas Nr. V1-2;  Lietuvos Valstybės atkūrimo dienos minėjimas 2019 -02-11 įsakymas Nr. V1-11;  Kovo -11-osios minėjimas ,,Dovana Lietuvai“ 2019-03-04 Nr. V1-19  Ikimokyklinės ir priešmokyklinės grupių projektas ,,Mano spalvota Lietuva“ 2019-02-08 įsakymas Nr. V1-10;  Integruotas renginys Europos kalbų dienai paminėti 2019-09-24 įsakymas Nr. V1-77;  Solidarumo bėgimas ,,Gelbėkime vaikus“ 2019-10-10 įsakymas Nr. V1-81  J. Tumo Vaižganto gimimo 150-metinių minėjimas skirtas kalbos ir knygos dienai 2019-04-30 įsakymas Nr. V1-42. |
| Tęsiamas dalykinis, metodinis ir neformalaus vaikų švietimo užsiėmimų organizavimas ir bendradarbiavimas su Kalesninkų M. Rudzio mokykla. | Neformalaus vaikų švietimo užsiėmimų nebuvo , nes nesurinkdavo pakankamas dalyvių skaičius .  Metodinis bendradarbiavimas vyko organizuojant metodines dienas ir bendrų seminarų metu. 2019 m. kovo 19 d. metodinė diena ,,Mes esam dzūkai- girių karaliai“ gamtamokslinis ugdymas.  Seminaras ,,Streso ir įtampos valdymas darbe“ 2019-06-25 |
| Išvykos į teatrą, kultūrinius renginius, lankytinas Lietuvos vietas. | 1.Išvyka į Generolo Jono Žemaičio karo akademiją 2019 -12-12 įsakymas Nr. V1-88;  2.išvyka į gamyklą UAB ,,Straikas“ Didžiuosiuose Baušiuose“ 2019 m. birželio 20 d. įsakymas Nr. V1-57  3.išvyką į Valdovų rūmus 2019 m. birželio 13 įsakymas Nr. V1-55  išvyka prie Versekos upės 2019 m. birželio 6 d. įsakymas Nr. V1-54   1. ikimokyklinės ir priešmokyklinės ugdymo grupių išvyką į vaikų žaidimų kambarį 2019 m. gegužės 31 d. įsakymas Nr.V1-51/1 2. pradinių klasių mokinių išvyka į Europos parką Vilniuje 2019 m. birželio 16 d. įsakymas Nr. V1-49 ir 2019 m. gegužės 16 d. įsakymas Nr. V1-48 3. Spektaklis ,,Kelionė pasTodėl“ 2019-10-31 įsakymas Nr. V1-84 ( mokyklos aktų salėje) ; 4. Spektaklis ,,Emilis iš Lionebergos „ 2019-03-01 įsakymas Nr. V1-18 ( Šalčininkų kultūros centre). |
| Prasmingas socialinių pilietinių ugdymo veiklų plėtojimas pasitelkiant socialinius partnerius mokinių savanoriškos veiklos inicijavimas. | Socialinė - pilietinė veikla – bendruomeniškumą ir praktinius pilietinio dalyvavimo gebėjimus ugdanti mokinio pasirinkta veikla.  Mokinių pilietinis aktyvumas šiek tiek mažesnis negu mokytojų, tačiau jie dažniau negu kiti dalyvauja vietos bendruomenės veiklose, reiškia pilietinę nuomonę internete, prisijungia prie aplinkos tvarkymo talkų. Bet dažiausiai paplitusi veikla su neįgaliaisiais ir senyvo amžiaus ir vienišais žmonėmis. ( tradicija tapusi akcija ,,Kalėdinis sveikinimas vienišam žmogui“ (2019-12-17 įsakymas Nr. V1-89) Dar paplitusi įvairi veikla mokyklos labui tai: mokyklos renginiai, pagalba vedant rekolekcijas ir pan.); • įvairi pagalba mokytojams („Klausk mokytojo“, pagalba jaunesniųjų klasių mokiniams);• mokyklos tvarkymas. |
| Konkursai, akcijos, virtualios parodos | Piešinių konkursas ,,Pasaulio gyvybės medis“ 2019-03-12 įsakymas Nr. V1-24  Respublikinis Eitminiškių ir Balsių progimnazijos meninės kūrybos –plakato konkursas ,,SMS žinutė iš miško“ 2019-02-13 įsakymas Nr. V1-13;  Regioninių mokyklų meninio skaitymo konkursas Juodšilių ,,Šilo „ gimnazijoje 2019-01-30 įsakymas Nr. V1-8;  Šalčininkų rajono pradinių klasių mokinių meninio skaitymo konkuras ,,Vaikystės spalvos 2019 „ Eišiškių St.Rapalionio gimnazijoje. |

**Problemos, siekiant įgyvendinti tikslus/ uždavinius ir numatytas priemones/ veiklas**

Daugėja mokinių su specialiaisiais poreikiais, kurie pamokoje dažnai savarankiškai negali susidoroti su ugdymosi užduotimis. Daugėja atvejų, kai mokiniui, turinčiam elgesio ir emocijų problemų, teikiama pagalba, ieškoma būdų kartu su tėvais padėti vaikui, tačiau tėvai neigiamai nusiteikia mokyklos atžvilgiu, nesistengia palaikyti tampresnių ryšių su mokykla, laikytis bendrų susitarimų ir įsipareigojimų, didesnę atsakomybę už vaiko ugdymą ir auklėjimą priskiria mokyklai.

Dažnesni mokinių netinkamo tarpusavio bendravimo atvejai ir virtualioje erdvėje, socialiniuose tinkluose, ypač „Facebook“, susirašinėjant telefono žinutėmis, ko mokykla negali sekti ir kontroliuoti. To dažnai negali suvaldyti ir tėvai, nesugebantys sukurti su vaikais tokio ryšio, kad vaikai jais pasitikėtų ir būtų atviri.

1. **Lėšos**

Buhalterinė apskaita tvarkoma vadovaujantis LR Vyriausybės patvirtintais įstatymais ir norminiais aktais, programomis, sąmatoje patvirtintais klasifikavimais pagal valstybės funkcijas, atskirais išlaidų straipsniais, programomis. Tarpinių finansinių ataskaitų ir biudžeto vykdymo ataskaitų rinkiniai teikiami LR Švietimo ir mokslo ministerijai pasibaigus ketvirčiui. Kiekvieną mėnesį teikiamos pažymos apie kreditinį ir debitinį įsiskolinimą.

2019 m. skirti asignavimai panaudoti:

darbo užmokestis –223 600.00 €.

Sodra – 370.000 €.

Darbdavio socialinė parama-900 €. , panaudota- 832,051 €.

Ryšių paslaugoms - 1100.00 €.

Transporto išlaikymas – 5700.00 €.

Kitos prekės ir paslaugų įsigijimo išlaidos – 8700.00 €.

Materialiojo turto paprastojo remonto prekės ir paslaugų įsigijimo išlaidos -2000 €.

Komunalinės paslaugos (elektra, šildymas, vanduo) - 6900.00

Nemokamas maitinimas – 4000.00 €.

Už darželio ugdytinių maitinimą – 200.00 €.

Kvalifikacijos kėlimas – 1000.00 €, panaudota 998.0 €.

1. **VEIKLOS SRIČIŲ ANALIZĖ**

|  |  |  |
| --- | --- | --- |
| **IŠVADOS DĖL VEIKLOS ĮGYVENDINIMO** | **PAGRINDINIAI ARGUMENTAI** | SSGG |
| Bendrojo ugdymo sistemos kokybės prieinamumo ir konkurencingumo didinimas | Mokyklos ugdymo programos tenkina mokinių poreikius, skatina mokytis ir leidžia rinktis. | Stiprybė |
| Tėvų bendruomenės atskirais klausimais pasyvumas. | Silpnybė |
| Negatyvus dalies mokinių tėvų (globėjų) požiūris į vaiko problemas ir ugdymą. | Grėsmė |
| Sistemingas ugdymo planavimas ir ugdymo kokybės veiksnių analizė leidžia geriau išnaudoti ugdymo proceso galimybes ir tenkinti mokinių poreikius, toliau plėtoti ugdymo proceso stebėsenos ir darbo su mokinių tėvais formas. | Galimybė |
| Aktyvus dalyvavimas rajoniniuose renginiuose, konkursuose, olimpiadose | Stiprybė |
| Nepakankami mokėjimo mokytis gebėjimai | Silpnybė |
| Vaikų, augančių socialiai remtinose šeimose, skaičiaus didėjimas. | Grėsmė |
| Aktyviau įsitraukti į projektinę veiklą | Galimybė |
| Nuolat kvalifikaciją keliantys, besitobulinantys kursuose bei seminaruose mokytojai. | Stiprybė |
| Nepakankama socialinė, psichologinė, pedagoginė pagalba (specialistų trūkumas). | Silpnybė |
| Nuolatinė švietimo sistemos kaita, dažnai besikeičiantys švietimą reglamentuojantys teisės aktai. | Grėsmė |
| Integruotų pamokų vedimas sudaro prielaidas didinti mokymosi motyvaciją, siekiant asmeninės mokinio pažangos. | Galimybė |
| Esant nedideliam kolektyvui sudaromos sąlygos visiems dalyvauti mokyklos planavime, valdyme, įsivertinime. | Stiprybė |
| Ne visi mokytojai suinteresuoti pamokoje diegti naujus metodus, nes pasiruošimas reikalauja papildomų laiko sąnaudų ir išteklių. | Silpnybė |
| Ugdyti lyderystę visose mokyklos bendruomenės narių grupėse. | Galimybė |
| Dalies pedagogų (dirbančių keliose mokyklose) veikla mažai efektyvi, mokytojas apsiriboja tik kontaktinėmis valandomis. | Grėsmė |

Vidinė analizė atlikta remiantis taikant „IQES online Lietuva“ instrumentus.Apklausos duomenys gauti iš IQESonline.lt 2019 m. Atlikta pagal Mokyklos, įgyvendinančios bendrojo ugdymo programas, veiklos kokybės įsivertinimo metodikos 1 priedu patvirtintu Lietuvos Respublikos švietimo ir mokslo ministro 2016 m. kovo 29 d. įsakymu Nr. V-267 .

**Tobulintinos veiklos rodiklis** 1.2.1. Mokinio pasiekimai ir pažanga

**Raktinis žodis**: Optimalumas

**Detalusis rodiklio aprašymas**: Kiekvieno mokinio įgytų bendrųjų ir dalykinių kompetencijų visumos lygis optimalus, t. y. atitinkantis jo amžiaus grupei keliamus tikslus ir individualias galias, siekius bei ugdymosi patirtį. Tolesnio ugdymosi uždaviniai, pasiekimų ir pažangos planavimas grindžiami informacija apie mokinio kompetencijų lygį, jo pasiekimų įrodymais ir dialogu su mokiniu. Mokiniui keliami tikslai kuria jam nuolatinius iššūkius, reikalauja pastangų ir atkaklumo, tačiau negąsdina ir negniuždo.

|  |  |  |
| --- | --- | --- |
|  | | |
| **Respondentai** | **5 aukščiausios vertės teiginiai** | **5 žemiausios vertės teiginiai** |
| **Mokiniai**  (pakviestų dalyvių skaičius – 11 visiškai atsakyti 11 klausimynai) | 1.1.- Mokytojai man padeda pažinti mano gabumus ir pomėgius. 3.5   * 1. - Aš nebijau pamokose bandyti daryti klaidų ar neteisingai atsakyti 3.3   2. - Mokykloje su manimi aptariamos mokymosi sėkmės. 3.3   3. - Su mokytoju planuojame mano mokymosi tikslus ir galimybes tikslams pasiekti. 3.3   4. - Mokykloje esami skatinami bendradarbiauti, padėti vieni kitiems 3,2 | * 1. - Per pamokas aš turiu galimybę pasirinkti įvairaus sunkumo užduotis 3.0   2. - Mokykloje aš sužinau pakankamai informacijos apie tolimesnio mokymosi ir karjeros (profesijos) pasirinkimo galimybes 3.1   3. - Į mokyklą einu su džiaugsmu 3.1   4. - Per paskutinius du mėnesius aš iš kitų mokinių nesijuokiau, nesišaipiau 3.1   5. - Mokykloje esame skatinami bendradarbiauti , padėti vieni kitiems 3.2 |
| **Tėvai**  (pakviestų dalyvių skaičius – 9, visiškai atsakyti 9klausimynai | * 1. - Mokytojai padeda mokiniams suprasti mokymosi svarbą gyvenime 3.2   2. Mokykloje atsižvelgiama į mano vaiko savitumą (gabumus, polinkius) jį ugdant ir mokant 3.1   3. Mokykloje mokytojai mokinius moko bendradarbiauti, padėti vienas kitam 3.1   4. Aš esu įtraukiamas į vaiko mokymosi sėkmių aptarimus mokykloje 3.0   5. Mokykloje mano vaikas sužinos apie tolimesnio mokymosi ir karjeros galimybes 3.0 | * 1. - Per paskutinius 2 mėnesius mano vaikas iš kitų mokinių nesijuokė, nesišaipė 2.6   2. - Mokykloje mano vaikas mokomas planuoti savo mokymąsi 2.7   3. - Per paskutinius 2 mėnesius iš mano vaiko mokykloje niekas nesijuokė, nesišaipė 2.7   4. - Mano vaikas per pamoką gali pasirinkti užduotis pagal savo gebėjimus 2.8   5. - Į mano vaiko klaidas per pamokas žiūrima kaip į mokymosi galimybę 2.9 |

* Priklausomai nuo apklausos rezultatų ,,žemiausios vertės“ gali būti palyginti aukštos ir todėl gali būti traktuojamos kaip pozityvios ( t. y. ne kaip ,,trūkumai“).
* Pagal gautus rezultatus 2020 m. tobulinsime pamokų , projektų, projektinių veiklų metu užduočių diferencijavimą, individualizavimą, suasmeninimą

**Remiantis mokyklos stebėsena ir vertinimu atlikta vidinė aplinkos analizė (SWOT).**

**Stipriosios pusės.**

Pedagogų kompetencija, veiklos efektyvumas ir iniciatyvumas, tikslinga ugdomoji veikla, funkcionali ir estetiška aplinka padeda gerinti ugdymosi bei aplinkos sąlygas. Išlaikyta nusistovėjusi mokyklos tradicijų tąsa, sudaro palankias sąlygas mokyklos dalyvavimui vykdomuose projektuose, renginiuose, konkursuose, stiprinant mokyklos mokinių tėvų ir kitų bendruomenės narių ryšius.

Mokyklos atvirumas ir svetingumas

Klasių mikroklimatas palankus mokymuisi.

Tėvai tinkamai informuojami apie vaikų pasiekimus, lankomumą ir elgesį.

Geri mokinių pasiekimai dalykų olimpiadose, konkursuose, sporto varžybose.

Atnaujinama ir turtinama mokyklos materialinė bazė, siekiant įgyvendinti ugdymo(-si) tikslus ir uždavinius.

**Silpnosios pusės**

Tėvai nėra aktyvūs mokyklos ugdymo proceso dalyviai, tėvų ir klasės vadovų bendravimas epizodinio pobūdžio, neišnaudotos bendradarbiavimo su mokinių tėvais galimybės. Trūksta patirties rengiant tarptautinius projektus. Tolerantiškumo trūkumas tarp bendruomenės narių. Mokymosi uždavinio, orientuoto į pamatuojamą rezultatą pamokoje, formulavimas. Ugdomosios veiklos formų (strategijų, būdų, metodų) tinkamumas mokymosi motyvacijai palaikyti. Kiekvieno mokinio pažangos stebėjimas pamokoje bei rezultatų analizavimas ir panaudojimas

**Galimybės**

Dalyvaujant šalies ir rajono konkursuose, olimpiadose, projektuose sudarytos sąlygos mokytojų kvalifikacijos tobulinimui. Mokytojams ir mokiniams įsitraukus į įvairią veiklą, mokykloje kaupiama geroji patirtis, organizuojama įvairesnė pažintinė, kultūrinė, sportinė, meninė, kūrybinė ir prevencinė veikla.

**Grėsmės**

Vis mažiau galimybių motyvuoti žmones aktyvumui. Didėjanti bedarbystė, blogėjanti ekonominė situacija sudaro prielaidų formuotis šeimose abejingam požiūriui į vaikų mokymąsi. Mokytojų, dirbančių keliose mokyklose, darbo laiko paskirstymo įtaka tvarkaraščio sudarymui. Tai priverčia tvarkaraštį taikyti prie mokytojų, o ne mokinių poreikių. Didėjantis problemiško elgesio mokinių skaičius. Vis žemėjantis mokinių sveikatos indeksas Lietuvoje, didėjantis dėl ligos praleistų pamokų skaičius mokykloje, kai pamokas teisina tėvai. Natūraliai mažėjantis mokinių skaičius. Todėl mažėjantis pedagogų darbo krūvis, kuris priverčia ieškoti papildomo darbo kitose mokyklose.

1. **2020 METŲ PRIORITETAI**

Mokykla, atsižvelgdama į švietimo kaitos procesus, kurdama šiuolaikinę kūrybišką mokymosi aplinką, siekdama ugdymo kokybės, tęstinumo ir dermės, organizuoja ugdomąją veiklą suteikia galimybes:

* atsiskleisti individualiems vaikų gebėjimams ir savirealizacijai (įskaitant specialiuosius poreikius);
* ugdytis pilietiškai, sąmoningai, suvokiančiai savo tautinį tapatumą, gebančiai integruotis ir kurti permainų pasaulyje asmenybei

1. **STRATEGINIS TIKSLAS**

Ugdymo kokybės gerinimas didinant mokymosi patrauklumą ir efektyvumą diferencijuojant ir integruojant ugdymo turinį, teikiant kokybišką ir prieinamą švietimą valstybine kalba.

1. **PRIEMONIŲ ĮGYVENDINIMO PLANAS**

**TIKSLAI IR UŽDAVINIAI**

Iškeliant 2020 m. mokyklos veiklos tikslus atsižvelgta į mokyklos strategines kryptis ir prioritetus – ugdymo kokybės gerinimą, mokyklos bendruomeniškumą, SSGG analizę, ugdymo proceso stebėsenos išvadas.

|  |  |
| --- | --- |
| **TIKSLAI** | **UŽDAVINIAI** |
| 1. Siekti kiekvieno mokinio socialinių, emocinių ir akademinių įgūdžių dermės | 1.1. ugdyti bendruomenės pozityvų požiūrį į ugdymosi aplinką;  1.2. siekti geresnių mokymosi rezultatų atsižvelgiant į individualius mokinio gebėjimus. |
| 2.Pozityvios emocinės aplinkos, kuriančios gerą bendruomenės narių savijautą mokykloje, kūrimas. | 2.1. Kurti naujas, saugias, skatinančias veikti ugdymo(si) aplinkas, be turtinti esamas naujomis priemonėmis. |

Tikslų ir uždavinių įgyvendinimui per 2020 metus mokyklos bendruomenė numatė 15 veiklos priemonių :

|  |  |  |  |  |  |  |  |
| --- | --- | --- | --- | --- | --- | --- | --- |
| **1. Tikslas:** *Siekti kiekvieno mokinio socialinių, emocinių ir akademinių įgūdžių dermės.* | | | | | | | |
| **1.1. Uždavinys:**  *ugdyti bendruomenės pozityvų požiūrį į ugdymosi aplinką.* | | | | | | | |
| **Įgyvendinimo priemonės** | **Rezultatai, produktas, kriterijus** | | **Atlikimo laikas** | **Atsiskaitymo forma** | | | **Atsakingas** |
| 1. Seminarai mokytojo savivertės ir įvaizdžio gerinimo bei formavimo temomis, bei mokymo ir ugdymo klausimais | 80 proc. mokyklos mokytojų pagilins žinias ir praplės savo kompetencijas apie mokytojų savivertę, įvaizdį ir jų formavimą visuomenėje | | 2020 m. | Aptarimas metodinėje grupėje | | | Dalykų mokytojai |
| 2. Tikslinės klasių valandėlės 6-8 kl. pagal programą „Paauglystės kryžkelės“. | Mokiniai pagilins bendravimo ir tinkamus konfliktų sprendimo įgūdžius, 5-8 klasėse vedamose tikslinėse klasių valandėlėse pagal programą. | | Nuo 2020 m. sausio mėn. | Aptarimas metodinėje grupėje | | | Klasių vadovai |
| 3. Švietėjiška – atvira savaitė mokinių tėveliams ,,Man rūpi“ susitikimai – diskusijos vaikų auklėjimo ir ugdymo klausimais | Įvykusi atvira švietėjiška savaitė tėveliams.  Mokinių tėvai praplės žinias svarbiausiais vaikų auklėjimo ir ugdymo klausimais | | 2020 m.  kovo mėn. | Aptarimas metodinėje grupėje | | | Klasių vadovai, pavaduotojas ugdymui |
| 4. Mokinių ir jų tėvų įtraukimas į mokyklos ugdymo ir veiklos planų sudarymą ir dalyvavimą jose | Tenkinami mokyklos bendruomenės poreikiai, atliekant tyrimus dėl ugdymo plano sudarymo naujiems mokslo metams | | 2020 m. sausio, -birželio mėn. | Mokytojų pasitarimai ir mokyklos tarybos susirinkimai | | | Darbo gupių pirmininkas ,Mokyklos tarybos pirmininkė |
| 5. Mokykloje vykdomų veiklų, naujovių, inovacijų viešinimas | Apie mokykloje vykdomas veiklas, naujoves, inovacijas pateikia informaciją į spaudą ne mažiau 2 kartus per metus | | Per 2020 m | Mokyklos internetinė svetainė, spauda,  Metodinė grupė | | | Pavaduotojas ugdymui, klasių vadovai , mokytojai dalykininkai |
| **1.2. Uždavinys:** *siekti geresnių mokymosi rezultatų atsižvelgiant į individualius mokinio gebėjimus.* | | | | | | | |
| **Įgyvendinimo priemonės** | **Rezultatai, produktas, kriterijus** | **Atlikimo laikas** | | | **Atsiskaitymo forma** | **Atsakingas** | |
| 1. Individualūs pokalbiai su mokiniais ir jų tėvais mokinio pažangumo klausimais | Pravesti ne mažiau kaip 2 kartai per mokslo metus individualūs pokalbiai siekiant individualios mokinio pažangos | Ne mažiau kaip 2 kartus per mokslo metus | | | Mokytojų taryboje, metodinėje grupėje | Dalykų mokytojai, klasės vadovai | |
| 2. Pamokų lankomumo prevencijos stiprinimas | Tarp mokinių priimti ir viešai skelbiami susitarimai dėl vėlavimo į pamokas.  Tarp mokyklos ir tėvų priimti ir viešai skelbiami susitarimai dėl pamokų lankomumo ir paruošta atmintinė tėvams | 2020 m. . | | | Metodinėje grupėje, mokytojų pasitarimų susirinkimų metu ,  mokyklos internetinėjesvetainė | Klasių vadovai | |
| 3. Ugdymo proceso organizavimas pagal mokinių pažangumo ir lankomumo rodiklius | 2020 m. birželio 1-9 ir 15-23 d. 2-4 kl. ir 5-8 kl. mokiniams kitose erdvėse pagal pateiktas ir suderintas užduotis su dalyko mokytojais | 2020 m. birželio mėn. | | | Metodinėje grupėje, mokytojų pasitarimo metu ,  mokyklos internetinėjesvetainėje | Pavaduotojas ugdymui | |
| 4. Tikslingas NMPP rezultatų panaudojimas siekiant individualios mokinio pažangos | 1. Rezultatų analizė ir aptarimas metodinėse grupėse ir mokytojų taryboje  2. Rezultatų aptarimas su mokiniais ir tėvais.  3. Rezultatų panaudojimas rengiant dalykų ilgalaikius planus. | 2020 m. spalio mėn. | | | Mokytojų pasitarimo metu ir metodinėje grupėje | Pavaduotojas ugdymui | |
| 5.Organizuoti mokytojams diskusiją „Mokinio individualios pažangos stebėsenos pamokoje taikymo rekomendacijos“. | Pristatytos rekomendacijos „Mokinio individualios pažangos stebėsenos pamokoje taikymas“, pateikta pavyzdžių, kaip matuojama pažanga pamokoje. | 2020 m. | | | Mokytojų pasitarimų metu | Direktorė | |
| 1. Pagilinti lietuvių kalbos mokymą,   visų dalykų pamokose ir  neformaliosiose veiklose. | Taikant įvairias skaitymo strategijas organizuojama ne mažiau kaip 4 trumpalaikiai ir bent 2 ilgalaikiai projektai (projektinės veiklos) per metus  Mokinių skaitymo ir rašymo gebėjimų ugdymui skirtų konkursų, viktorinų, parodų, kt. renginių organizavimas.  Atnaujinamos/papildomos ikimokyklinio ir priešmokyklinio ugdymo grupėse naudojamos lietuvių kalbos ugdymo priemonės (žaidimai, knygos ir pan.). | 2020 m. | | | Mokytojų pasitarimo metu ir metodinėje grupėje | Metodinės grupės pirmininkė | |
| 7. Įgyvendinti LIONS QUEST prevencines programas | Visi mokytojai dalyvaus LIONS QUEST „Laikas kartu“ ir ,,Paauglystės kryžkelės“ programų įgyvendinimo mokymuose.  2. Prevencinių programų įgyvendinimas pristatytas mokytojų pasitarimo metu .  3. Atlikta mokyklos klimato, patyčių situacijos rodiklių tyrimo analizė, numatytos priemonės situacijai gerinti |  | | |  | Pavaduotojas ugdymui, soc.pedagogė | |
| **2. Tikslas:** Pozityvios emocinės aplinkos, kuriančios gerą bendruomenės narių savijautą mokykloje, kūrimas. | | | | | | | |
| 2.1.**Uždavinys:** Kurti naujas, saugias, skatinančias veikti ugdymo(si) aplinkas, be turtinti esamas naujomis priemonėmis, padedančias mokytis ir ilsėtis mokykloje | | | | | | | |
| **Įgyvendinimo priemonės** | **Rezultatai, produktas, kriterijus** | **Atlikimo laikas** | | | **Atsiskaitymo forma** | **Atsakingas** | |
| 1. Pamokų vedimas netradicinėse aplinkose | Per mokslo metus pravesti ne mažiau keturias pamokas kitose mokyklos patalpose. | 2020 m. | | | Metodinėje grupėje | Dalykų mokytojai | |
| 2 Didinti mokyklos klasių ir stendų edukacines galimybes | Stenduose medžiaga atnaujinama 1 kartą per mėn. | 2020 m. | | | Mokytojų pasitarimų metu | Klasių vadovai, dalykų mokytojai | |
| 1. Sukurti mokyklos erdvių panaudojimo edukaciniams tikslams koncepciją | Atnaujinti poilsio zoną I a. fojė  Įrengti 1-2 naujas edukacinės erdvės  Įsigyti įvairių priemonių mokinių laisvalaikiui. Įrengtos 2 funkcionalios poilsio erdvės ir tikslingas jų panaudojimas ugdymo proceso metu ( pasidalijimas patirtimi mokytojų pasitarimų metu).  Atnaujintos bent 2 klasės ir įsigyta priemonių mokinių laisvalaikio leidimui po pamokų. | 2020 m. | | | Sukūrus bent vieną edukacinę erdvę tikslingai ja naudotis ugdymo procese ir pasidalinti patirtimi mokytojų pasitarimų metu | Mokyklos administracija | |

**PRIEDAI**

* + - 1. Mokytojų pasitarimų veiklos planas
      2. Mokyklos Tarybos veiklos planas
      3. Metodinės grupės veiklos planas
      4. Ugdymo kokybės stebėjimo, analizės ir vertinimo planas;
      5. Socialinės pedagogės veiklos planas ;
      6. Vaiko gerovės komisijos veiklos planas ;
      7. Mokyklos renginių planas;
      8. Ūkinės –administracinės veiklos planas.